செவ்விரி இண்டன்

செவ்விரி எவெரசுட்டு இண்டன் (Geoffrey Everest Hinton) One or more of the preceding sentences incorporates text from the royalsociety.org website where:  (பிறப்பு 6 திசம்பர் 1947) ஓர் பிரித்தானிய-கனடிய கணினி அறிவியலாளரும் அறியுணர்வு உளத்தியலாளரும் ஆவார். இவருடைய செயற்கை நரம்பிய வலைகளுக்கான ஆய்வுகளுக்காக அறியப்படுபவர். "செயற்கை நுண்ணறிவின் அறிவுத்தந்தை" ("Godfather of AI".) என்று போற்றப்படுபவர்.  இவர் சான் ஓப்பீலிடுடன் இணைந்து 2024 ஆம் ஆண்டிற்கான இயற்பியல் நோபல் பரிசை வென்றுள்ளார். Who is Geoffrey Hinton, Nobel Prize-winning scientist who quit Google, then let world know about dangers of AI?

2013 முதல் 2023 வரை இவர் கூகுள் நிறுவனத்திலும் (கூகுள் மூளை திட்டத்தில்) தொராண்டோ பல்கலைக்கழகத்திலும் தன் நேரத்தைப் பங்கிட்டு பணியாற்றினார்.  மே 2023 இல் கூகுள் பணியில் இருந்து வெளிப்பட்டார். குறிப்பாக செயற்கை நுன்ணறிவின் தீவாய்ப்புகளைக் குறிப்பிட்டு வெளியேறினார்.

1986 இல் தாவீது உருமெலார்த்து, உரோனாலடு வில்லியம்சு ஆகியோருடன் இண்டன் எழுதிய கட்டுரை பல படல செயற்கை நரம்பிய பிணைப்பு வலைக்கான பின்செல்லும் படிமுறைத்தீர்வு ("backpropagation algorithm") பெரிதும் வரவேற்பைப்பெற்றது. ஆனாலும் இதுவே முதன் முன்வைப்பு அன்று. ஆழக்கற்றல் என்னும் துறையில் இண்டன் முன்னணி ஆய்வாளராகக் கருதப்படுகின்றார். இண்டன்  தன்னுடைய மாணவர்களுடன் கூட்டாக பணி செய்ய உருவாக்கிய ஆலெக்கசு நெட்டு (AlexNet) என்பது கணினி அடையாளம் காணும் உருவ முயற்சியில் புதிய திருப்புமுனையாகக் கருதப்பட்டது.

2018 இல் இண்டன் யோசுவா பெங்கியோ, யான் இலீக்கன் ஆகியோருடன் இணைந்து தூரிங்கு விருதைப் பெற்றார். கணினித்துறையில் நோபல் பரிசு போன்ற பெருமை கொண்டது இப்பரிசு.

கல்வி
இண்டன் பிரிசுடலில் உள்ள கிளிப்டன் கல்லூரியிலும் கேம்பிரிட்ஜ் கிங்ஸ் கல்லூரியிலும் கல்வி பயின்றார். இயற்கை அறிவியல், கலை வரலாறு மற்றும் தத்துவம் போன்ற பல்வேறு பாடங்களுக்கு இடையே தனது பட்டத்தை மீண்டும் மீண்டும் மாற்றிய பிறகு, இறுதியில் 1970-இல் பரிசோதனை உளவியலில் இளங்கலை பட்டம் பெற்றார். பின்னர் இண்டன் எடின்பர்க் பல்கலைக்கழகத்தில் தனது படிப்பைத் தொடர்ந்தார். இங்கு 1978-இல் கிறிசுடோபர் லாங்குட்-கிக்கின்சு மேற்பார்வையில் செயற்கை நுண்ணறிவில் முனைவர் பட்டம் பெற்றார்.
இதனையும் காண்க
 சான் ஆப்பீல்டு

மேற்கோள்கள்

பகுப்பு:கணினி அறிவியலாளர்கள்
பகுப்பு:நோபல் பரிசு பெற்ற கனடியர்கள்
பகுப்பு:வாழும் மக்கள்
பகுப்பு:1947 பிறப்புகள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:தூரிங்கு விருது பெற்றவர்கள்
பகுப்பு:நோபல் இயற்பியற் பரிசு பெற்றவர்கள்